
LIETUVOS RESPUBLIKOS
KONSULINIO MOKESČIO ĮSTATYMO NR. I-509 3, 6 IR 7 STRAIPSNIŲ PAKEITIMO
ĮSTATYMAS

2026 m. balandžio 21 d. Nr. XV-832
Vilnius

1 straipsnis. 3 straipsnio pakeitimas
1. Pakeisti 3 straipsnio 5 punktą ir jį išdėstyti taip:
„5) dokumentų dėl civilinės būklės aktų įrašų pakeitimo, ištaisymo, papildymo, atkūrimo ar anuliavimo ir dėl užsienio valstybėse įregistruotų ar patvirtintų civilinės būklės aktų įtraukimo į apskaitą priėmimą ir perdavimą, išskyrus mirties įregistravimą užsienio valstybėje patvirtinančių dokumentų įtraukimo į apskaitą Lietuvos Respublikoje priėmimą ir perdavimą;“.
2. Pripažinti netekusiu galios 3 straipsnio 13 punktą.

2 straipsnis. 6 straipsnio pakeitimas
Pakeisti 6 straipsnio 1 dalies 2 punktą ir jį išdėstyti taip:
„2) Europos Sąjungos laikinojo kelionės dokumento išdavimą ir grįžimo į Lietuvos Respubliką atvejais būtinus konsulinius veiksmus (dokumentų legalizavimą, konsulinių pažymų išdavimą, civilinės būklės aktų įregistravimą ir civilinės būklės aktų įrašus liudijančių išrašų išdavimą, atliekamus notarinius veiksmus, dokumentų pareikalavimą iš Lietuvos Respublikos ar buvimo valstybių institucijų, pinigų pasinaudojant Užsienio reikalų ministerijos ar konsulinių įstaigų sąskaitomis pervedimą) asmenims, kurie dėl svarbių priežasčių (nelaimingo atsitikimo, ligos, nukentėjimo nuo nusikalstamos veikos) negali sumokėti konsulinio mokesčio, – pateikus šių svarbių priežasčių buvimo faktą patvirtinantį dokumentą arba Lietuvos Respublikos institucijos ar užsienio valstybės institucijos prašymu;“.

3 straipsnis. 7 straipsnio pakeitimas
Pripažinti netekusia galios 7 straipsnio 2 dalį.

4 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2026 m. liepos 1 d.
2. Lietuvos Respublikos Vyriausybė, vidaus reikalų ministras ir užsienio reikalų ministras iki 2026 m. birželio 30 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas	Gitanas Nausėda
image1.png




